SEMINARI D’ESQUERRES I-S-R

(INDEPENDENTISTES, SOBIRANISTES, REPUBLICANES)

Dossier 11 (def)

20-des-2022)

**L’ECONOMIA SOCIAL COM A ELEMENT DE L’ESQUERRA TRANSFORMADORA DEL S.XXI**

Una altra economía és **no només possible, sinó també necessària**, com han palesat la pandèmia i les crisis recents. Una economía basada en un consum conscient, ètic i de proximitat, i orientada a l’interès general. On les persones siguin col·locades en el centre a l’hora de seleccionar-les i d’organitzar-se. Que reinverteixi els excedents i es comprometi amb la sostenibilitat i la igualtat de gènere. En definitiva, que busquin el bé comú i donin resposta a les necessitats socials.

**(1) La definició conceptual de l’Economia Sociali Solidària (ESS)**

La definició conceptual més recent de l'economia social, elaborada pels seus propis membres, pot trobar-se a la Carta de principis de l'economia social de **Social Economy Europe**, l'associació europea que representa a l'economia social. Les característiques comuns són:

a) Son privades, és dir, no formen part del sector públic ni estan controlades pel mateix

b) Estan organitzades formalment, això és, habitualment estan dotades de personalitat jurídica pròpia

c) Tenen autonomia de decisió, el que vol dir que tenen plena capacitat per triar i deixar els seus òrgans de govern i controlar i organitzar totes les seves activitats

d)Tenen llibertat d'adhesió (no son d'afiliació obligatòria)

e) La eventual distribució de beneficis o excedents entre els socis usuaris, si es produeix, no és en proporció al capital o a les cotitzacions aportades pels mateixos, sinó d'acord amb l'activitat que aquests realitzen amb l'entitat

f) Exercir una activitat econòmica per cobrir les necessitats de les persones, llars o famílies; per això es diu que les organitzacions de l'economia social son entitats de persones, no de capitals

g) Treballen amb capital i altres recursos no monetaris, no per al capital

h) Son organitzacions democràtiques

A l’estat espanyol, per la **Llei 5/2011, de 29 de març**, d'Economia Social (actualitzada), es denomina economia social al conjunt de les activitats econòmiques i empresarials, que en l'àmbit privat realitzen aquelles entitats que actuen de conformitat amb els principis l'interès econòmic general o social, o ambdós.

Les entitats de l'economia social actuen en base als següents principis orientadors:

a) Primacia de les persones i del fi social sobre el capital, que es concreta en gestió autònoma i transparent, democràtica i participativa, que porta a prioritzar la presa de decisions més en funció de les persones i les seves aportacions de treball i serveis prestats a l'entitat o en funció del fi social, que en relació a les seves aportacions al capital social.

b) Aplicació dels resultats obtinguts de l'activitat econòmica principalment en funció del treball aportat i servei o activitat realitzada per les societats i els socis o pels seus membres i, en el seu cas, a l'objecte social de l'entitat.

c) Promoció de la solidaritat interna i amb la societat que afavoreix el compromís amb el desenvolupament local, la igualtat d'oportunitats entre homes i dones, la cohesió social, la inserció de persones en risc d'exclusió social, la generació d'ocupació estable i de qualitat, la conciliació de la vida personal, familiar i laboral i la sostenibilitat.

d) Independència respecte als poders públics.

**(2) L’ESS a Catalunya**

Segons les dades del Departament d’Empresa i Treball, a Catalunya l’ESS aplega més de **10.000 empreses**, que donen feina a **180.000 persones**. Els principals elements les caracteritzen són:

- la gestió col·lectiva i democràtica

- la participació activa de les persones sòcies en tots els àmbits de gestió i de decisió

- l’arrelament al territori.

Al desembre de 2020, el govern de la Generalitat de Catalunya va presentar públicament el[document de bases de la **futura llei**](https://economiasocialcatalunya.cat/wp-content/uploads/2020/12/BasesLLeiESS_VDef__1.pdf) **d’economia social i solidària**, que es preveu aprovar a principis del 2023. Indica que “les polítiques econòmiques de país han de fomentar els valors de l’economia social i solidària per avançar cap a una economia més democràtica, equitativa, solidària, sostenible i feminista”.

Inclourà mesures de creació i enfortiment d’entitats, d’impuls de la innovació i de sensibilització i formació, per tal l’ESS estigui reconeguda com un agent socio-econòmic de primer nivell. En particular inclourà mesures perquè guanyi pes en la **compra pública de béns i serveis** i planteja la cessió d’infraestructures i propietats. Igualment, la majoria d’universitat ja tenen un màster en ESS i més de 7.000 alumnes d’ESO ja han participat en els Itineraris Educatius d’ESS i Finances Ètiques.

La futura llei és el **resultat d’un procés de construcció col·lectiva** entre les cinc organitzacions fundadores de **l’Associació Economia Social Catalunya (AESCAT)** i la seva base social. Des que es va constituir l’any 2017, l’AESCAT està impulsant un procés de promoció i reconeixement de l’ESS al nostre país que s’està vehiculant, en part, a través de la llei referida. Agrupa:

- 7.422 organitzacions de base

- 139.202 persones treballadores

- 2,5 milions de persones en les seves bases socials

- 7.853 milions d’euros de facturació.

Vegeu a l’annex 1 la composició actual del seu òrgan de govern

**(3) El desenvolupament de l’ESS**

L’ESS es desenvolupa:

* Construint-se a **partir d’allò local** i allò micro, a través d’un procés que vingui des de baix i de dins, fins a l’àmbit global i macro.
* Com a expressió de **l’autogestió i l’autodeterminació** en l’àmbit econòmic, desenvolupant tècniques, mètodes i pràctiques de gestió, a més de llenguatges i maneres de relació interpersonal que siguin coherents amb els seus objectius.
* Elaborant la seva pròpia pràctica i la seva pròpia definició de mercat, **el mercat social**, incloent-hi els valors de la solidaritat, de la reciprocitat i de la corresponsabilitat.
* Alimentant-se per mitjà de **processos educatius** que desenvolupen en les persones implicades i a la societat en general la consciència que són productores i consumidores i, a més d’això, generadores de les seves pròpies necessitats.

Contextualitzant l´ESS, trobem diferents **associacions d’actors** econòmics socialment responsables:

- a Catalunya, la Xarxa d’Economia Social, (XES)

- en l’àmbit de l’Estat Espanyol, la Red de xarxes de la Economia Alternativa Solidaria (REAS)

- en l’àmbit internacional, la Red Intercontinental de Promoció de l’Economia Social i Solidari (RIPESS).

Les principals formes jurídiques vinculades amb l´ESS són:

(1) Una **cooperativa** és una empresa amb valors, moderna, amb projecció de futur i basada en les persones. En una cooperativa, els socis i sòcies estableixen relacions d’igual a igual entre ells i participen de la propietat, la gestió i els resultats en funció de l’activitat aportada i segons el principi una persona, un vot.

(2) Una **fundació** és un tipus de persona jurídica que es caracteritza per ser una organització sense ànim de lucre. Dotada amb un patrimoni propi atorgat pels seus fundadors, la fundació ha de perseguir les finalitats que es van contemplar en el seu objecte social, si bé ha de també cuidar del seu patrimoni com a mitjà per a la consecució dels fins. Per això, si bé la finalitat de la fundació ha de ser sense ànim de lucre, això no impedeix que la persona jurídica es dediqui al comerç i a activitats lucratives que enriqueixin el seu patrimoni per a un millor compliment del fi últim.

(3) Una **associació** és una agrupació de persones que decideixen unir-se de manera voluntària, lliure i solidària per aconseguir una finalitat comuna d’interès general o particular, sense ànim de lucre. Per fer-ho es comprometen a posar en comú llurs coneixements, activitats o recursos econòmics, amb caràcter temporal o indefinit. Societats de caràcter mercantil on la majoria del capital social (més del 50%) ha de ser propietat dels treballadors/res amb una relació laboral de caràcter indefinit. Requereix un mínim de 3 socis ja que cap d’ells pot tenir una participació a la societat superior al 33%.

(4) Les **empreses d’inserció**: són estructures d’aprenentatge, en forma mercantil, que tenen con finalitat possibilitar l’accés a l’ocupació de col·lectius desfavorits, mitjançant el desenvolupament d’una activitat productiva.

(5) Els **centres especials de treball** (CET) són empreses que asseguren un treball remunerat a les persones amb discapacitat i garanteixen la seva integració laboral. L’objectiu d’aquests centres és productiu, com el de qualsevol altra empresa, però la seva funció és social. Els CET tenen com a finalitat assegurar un lloc de treball remunerat i la prestació dels serveis d’ajustament personal i social que requereix el personal amb discapacitat.

(6) Les cooperat**ives de segon grau** són una associació d’un mínim de 2 persones jurídiques, una de les quals, almenys, ha de ser una cooperativa en actiu. Tenen per objecte la intercooperació, la integració econòmica o la integració empresarial de les entitats que en són membres, amb l’extensió o l’abast que estableixin els estatuts respectius.

(7) Els **mercats d’intercanvi** són un conjunt de persones que intercanvien béns de consum i serveis amb l’objectiu de satisfer les necessitats de forma recíproca.

(8) Els **bancs del temps** ofereixen serveis de forma voluntària i sense ànim de lucre a persones que no poden oferir res a canvi. La persona voluntària retorna a la comunitat una part del seu temps per a la millora d’aquesta.

**(4) El futur de l’ESS**

Continuen sent vàlides en bona mesura les valoracions i propostes d’Ivan Miró (vegeu annex 2). L’ESS és un àmbit de desenvolupament econòmic **diferent del privat mercantil i del públic estatal**, que democratitza totes les fases del cicle econòmic: el treball, el consum, la producció, la distribució, l’estalvi… Són iniciatives que posen en el centre no pas el lucre sinó la satisfacció de les necessitats de les persones i democratitzen tots aquests cicles. Hi ha unes pràctiques compartides de democràcia econòmica, governança democràtica o empoderament comunitari que caracteritzen aquesta dimensió.

En l’ESS coexisteixen **dues tipologies** bàsiques: una molt socioempresarial, cooperatives que tenen una activitat econòmica molt formal o associacions i fundacions molt orientades a crear llocs de treball; una segona d’iniciatives que en diem d’economia comunitària, que potser no fan una economia formal tal com s’entén des del punt de vista de l’economia hegemònica, però estan resolent necessitats de les persones.

L’ESS a Catalunya comparteix formes històriques de l’economia social i per l’altra hi ha **nous actors**, com les finances ètiques i solidàries, els equipaments, les iniciatives feministes de cures, les xarxes i mercats d’intercanvi, els procomuns digitals... Així, l’economia feminista ens aporta grans aprenentatges, com que el treball reproductiu i de cures també és economia. Igualment hi ha una sèrie d’iniciatives que estan fent economia als barris com: els horts comunitaris, equipaments de gestió comunitària, grups de consum agroecològic o de criança compartida.

A Catalunya caldria es reconeguessin com ESS les diferents **pràctiques transformadores** i iniciatives socioeconòmiques que promoguin l’autogestió, la democràcia, l’arrelament territorial, l’empoderament comunitari, l’economia feminista, la diversitat cultural.

Una estratègia fonamental d’un canvi de paradigma productiu, pot ser impulsar el **cooperativisme de plataformes** en diferents sectors. Per exemple, en el sector cultural, que les llibreries puguin ser propietàries col·lectives d’una plataforma i participar de la seva gestió. Igualment, la creació d’un hub de l’energia: unir diferents cooperatives d’enginyeria i d’arquitectura per a crear un super-node per impulsar projectes comuns de transició energètica a la ciutat, impulsar les comunitats energètiques locals, crear cooperatives d’instal·ladors, etc.

Una altra estratègia pot ser **mancomunar activitats**: en l’àmbit local, fent una transició econòmica als municipis; en l’àmbit sectorial, amb les cooperatives d’habitatge, d’energia, d’alimentació, cultura, tèxtil… És necessari mancomunar les activitats i planificar la producció. Igualment s’han de crear estructures mancomunades digitals.

D’altra banda, cal incorporar el concepte de **sobirania** en tots els àmbits econòmics (energètics, alimentació, cultural...), creant aliances entre la producció i el consum de la ciutadania. Per exemple, cal plantejar un model d’abastiment alimentari a Catalunya, ja que importa el 60% de la producció agrícola, el que vol dir només un 40% de sobirania alimentària. Per tant caldria revertir que es comprin tants productes de països allunyats quan aquí hi ha una producció de qualitat en els mateixos productes. En particular, s’haurien de millorar les cadenes de subministres, i crear més aliances amb actual sector primari que treballa en termes d’agroecologia i producció de proximitat.

ANNEX 1

**Composició actual de l’òrgan de govern d’AESCAT**

Guillem Llorens, President de l’Associació Economia Social Catalunya

Francina Alsina, presidenta de la Taula del Tercer Sector

Jordi Busquet, president de la Federació de Mutualitats de Catalunya

Josep Vidal, director general d’Economia Social, el Tercer Sector i les Cooperatives

Álvaro Porro, Comissionat d’Economia Social, Desenvolupament local i Política Alimentària de l’Ajuntament de Barcelona i representant de la Xarxa de Municipis per l’ESS

Jordi Rojas, membre de la Junta Directiva de la Xarxa d’Economia Solidària de Catalunya

Joan Muntané, membre Confederació de Cooperatives de Catalunya.

ANNEX 2

**Ivan Miró** (El futur de l’economia social i solidària, 1975) és sociòleg, cooperativista i investigador en economia cooperativa, social i solidària. És fundador i treballador de la cooperativa La Ciutat Invisible, emblemàtica al barri de Sants. Ha escrit diferents assajos reflexionant sobre com construir una transició econòmica des del cooperativisme, i també des d’una perspectiva ecologista i feminista, com Ciutats Cooperatives.